Diari Oficial de la Generalitat Valenciana


Sumari del DOGV 2181, del 10-01-1994 (1994/830240)

RESOLUCIÓ de 22 de desembre de 1993, de la Direcció General de Treball, per la qual es disposa el registre i la publicació del Conveni Col.lectiu de Manipulat i Envasat per al Comerç, i Exportació de Cítrics.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2181

Data del DOGV
:   10-01-1994

Secció del DOGV
:   ALTRES DISPOSICIONS

Número del document
:   1994/830240


Data del document
:   22-12-1993

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 22 de desembre de 1993, de la Direcció General de Treball, per la qual es disposa el registre i la publicació del Conveni Col.lectiu de Manipulat i Envasat per al Comerç i Exportació de Cítrics. [94/0002]  
   
Vist el text articulat del Conveni Col.lectiu de Treball del sector de Manipulat i Envasat per al Comerç i Exportació de Cítrics de la Comunitat Valenciana, subscrit el dia 16 de Desembre de 1993, d'una part per la Federación de Exportadores de Cítricos de la Provincia de Valencia, l'Asociación de Exportadores de la Provincia de Castellón, l'Asociación Valenciana de Remitentes de Naranjas i l'Asociación Profesional de Empresas Cooperativas Citrícolas, i d'altra en representació del treballadors per les organitzacions sindicals, UGT-FTT y CC OO-CAMP, presentat davant la Direcció General de Treball en data 21 de desembre d'enguany, i segons l'article 90, apartats 2 i 3 de la Llei 8/1980, de 10 de març, Estatut dels Treballadors, i en el R.D. 1040/1981, de 22 de maig, sobre Registre i Dipòsit dels Convenis Col.lectius de Treball, aquesta Direcció General de Treball, d'acord amb les competències transferides a la Generalitat Valenciana segons RD 4105/82, de 29 de desembre,  
ACORDA:  
Primer  
Ordenar-ne la inscripció en el Registre de Convenis Col.lectius de Treball d'aquesta direcció general, amb notificació a la comissió negociadora i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 22 de desembre de 1993.- El director general de Treball: Eduard Montesinos i Chilet.  
Text del conveni col·lectiu de treball acordat entre les empreses i els/les treballadors/ores del manipulat i envasat per al comerç i l'exportació de cítrics de la Comunitat Valenciana  
Article primer. àmbit territorial  
Les bases d'aquest conveni seran d'aplicació en tot el territori de la Comunitat Valenciana.  
Article segon. àmbit funcional  
Obligarà el conjunt d'empreses, de qualsevol naturalesa, dedicades al manipulat i envasat per al comerç i exportació de cítrics.  
Article tercer. àmbit personal  
Serà d'aplicació a tot el personal, sense distinció de grups, dels inclosos en l'article 38 de la Reglamentació Nacional de Manipulat i Envasat per al Comerç i Exportació dels Cítrics, aprovada per Ordre de 28 d'octubre de 1957.  
Article quart. àmbit temporal  
La vigència d'aquest conveni serà de dues campanyes, la primera de l'1 de setembre de 1993 fins al 31 d'agost de 1994, i la segona de l'1 de setembre de 1994 al 31 d'agost de de 1995, l'entrada en vigor tindrà lloc, a tots els efectes, el 1 de setembre de 1993, qualsevol que siga la data d'aparició en el Diari Oficial de la Generalitat Valenciana, i la seua vigència acabarà el 31 d'agost de 1995.  
Quan acabarà es prorrogarà, any rere any, si amb una antelació mínima de tres mesos a la data del seu venciment, o si s'escau, a la de qualsevol de les pròrrogues, cap de les parts l'haguera denunciat.  
Article cinqué. Quadre de rendiments mínims  
Els rendiments mínims que s'establisquem als magatzems de confecció i manipulació per jornada de treball, seran els següents:  
1. Caixes estàndard  
Hom considera que el rendiment d'una encaixadora en la primera temporada per a la varietat Nàvel, és de 25 caixes.  
Hom considera que el rendiment d'una encaixadora en la primera temporada per a la varietat Cadenera, és de 23 caixes.  
En la segona temporada (Sanguina), de 20 caixes.  
Per a tapadors i fleixadors hom considera un rendiment diari de 650 caixes.  
Muntar caixes: 350 caixes  
Timbradores, rendiment per a 1.100 kg.  
2. Confecció a granel  
Per a tota mena de taronja, 100 per 100 empaperada, rendiment mitjà obrera diari, 500 kg.  
Per a mandarines empaperades. Treball d'una dona, 225 kg   
Taronja en cartrons (a doll), 75 cartrons.  
Taronja en cartrons confeccionada, 50 cartrons.  
Taronja saquets amb màquina elèctrica, grup 3 persones, saquet d'1 kg, 1.500 per persona.  
3. Caixes armades  
Rendiment per persona, pes net 20/22 kg per caixa, 50 caixes.  
4. Safetes mandarines i clementines.  
Rendiment per obrera, mandarines Satsuma i mandarina roja, 35 caixes.  
Rendiment per obrera en Clementina, 30 caixes.  
Nota: Aquests rendiments s'entenen en magatzems perfectament mecanitzats, sempre que els treballs es realitzen amb la deguda continuïtat quant a la varietat de fruites i calibre dins la jornada de treball i subsistiran mentre que no siguen expressament modificats per la comissió encarregada de la seua revisió, que es crea en aquest conveni, per tal de controlar la producció als magatzems, a cada encaixadora li serà assignat un número que servisca per comprovar el nombre de caixes que confecciona en la jornada i llur qualitat.  
Article sisé. Comissió rendiments mínims  
Es crea una comissió formada per sis vocals empresaris i sis treballadors, els quals seran de lliure designació de la comissió paritària encarregada de revisar el quadre actualment en vigor.  
Aquesta comissió tindrà les funcions:  
Classificar els magatzems per grups homogenis en atenció al grau de mecanització dels treballs, aprovar el nou quadre de rendiments per a cadascun dels magatzems segons classificació acordada, el quadre del qual substituirà l'actualment en vigor des de l'hora de la seua aprovació.  
Proposar a la comissió paritària, si ho creu avinent, l'acord de valoració de lloc de treball en cada grup de magatzems que pogués servir de base a l'establiment d'un sistema de retribució amb incentiu i qualsevol altra mesura que pogués adoptar-se que tinga com a finalitat l'elevació dels rendiments mínims sense perjudici de les retribucions salarials convingudes.  
Aquesta comissió podrà demanar l'assessorament tècnic d'alguna empresa dedicada a l'estudi de les millores de mètodes en la producció i racionalització del treball.  
Les mesures que en aquest sentit propose la comissió de rendiments seran estudiades per la Comissió Paritària del Conveni, la qual podrà acordar la seua aplicació en un o diversos grups de magatzems.  
Article seté. Condicions econòmiques  
Les retribucions pactades en aquest conveni per a les distintes categories són les que figuren en els quadres de salaris units a aquest text com a annex.  
Per al personal de Grup III el salari/hora resultarà de dividir el salari setmanal entre el nombre d'hores setmanals vigent.  
Increment salarial:  
Per al primer any de vigència del conveni (01.09.93 a 31.08.94) els salaris tindran l'increment salarial per a totes les categories del 4% sobre la taula actual.  
Revisió salarial: Els quadres salarials que figuren en l'annex a aquest conveni s'incrementaran per al segon any de vigència (01.09.94 a 31.08.95) amb el percentatge que establisca l'IPC interanual de setembre del 93 a agost del 94, ambdós inclusivament.  
Clàusula de garantia salarial: En el cas que l'IPC acumulat de setembre del 93 a agost del 94 siga superior al 8%, s'actualitzaran els quadres salarials en aplicar la diferència, amb efectes per al segon any de vigència.  
Clàusula d'actualització: Si alguna de les categories fixades en aquest conveni es quedara per sota del SMI, s'actualitzarà immediatament fins arribar al 100 per 100 d'aquest.  
En les retribucions del grup III, en el salari dia s'inclouen tots els conceptes salarials a què el treballador tinga dret, com són, salari base, gratificacions extraordinàries, vacances, diumenges i festius, participació en beneficis i altres parts proporcionals.  
L'import de les gratificacions extraordinàries del mes de juliol i de nadal seran 30 dies del salari per als treballadors fixos, dels Grups I, II i IV.  
Article vuité. Ascensos  
Els auxiliars administratius, passaran a la categoria immediata superior d'oficials de 2ª automàticament, en complir els 5 anys d'antiguitat al servei de l'empresa.  
Article nové. Categories professionals  
Es mantenen les categories professionals següents:  
a) Marcadors-collidors.  
Per als corredors de fruita, es manté la categoria professional, amb la denominació de Marcadors-collidors, que afegí al grup 3r. de la reglamentació; la definició del qual és la següent:  
Són les persones perites o pràctiques que al servei d'una empresa determinada, realitzen les operacions de contractació i compra de fruites amb destinació a llur posterior manipulació en els magatzems de l'empresa, coneixen perfectament les plantacions de tarongers, i tenen capacitat per a determinar la producció dels horts per la seua simple apreciació personal, tant si el tracte es tanca amb l'agricultor amb requeriment ulterior d'aprovació per part de l'empresari, com si vincula aquest sense necessitat d'aquesta aprovació.  
Aquest personal dedica la seua activitat, exclusivament, al servei de l'empresa durant la duració de la campanya, realitza alhora funcions connexes o complementàries, com són l'ordenació del treball de collida, control de les colles, ordenació dels capatassos d'aquestes, els talls a cobrir durant cada jornada i coordinar la funció de collida perquè al magatzem hi haja constantment el proveïment requerit a les necessitats de la comercialització. Serà assimilat als encarregats de magatzem a efectes de Seguretat Social.  
b) Conductor de carretó elevador mecànic.  
És la persona capacitada i autoritzada per l'empresa que té encomanada la conducció del carretó elevador mecànic i la seua conservació i cura i elements accessoris. Serà assimilada als fusters de 1a., tant a efectes de líquid a percebre com a efectes de Seguretat Social.  
c) Encarregat de màquines.  
És la persona a càrrec de la qual està el bon funcionament, entreteniment i conservació d'un tren de confecció, marcant el ritme de treball, i està al seu càrrec la connexió i la desconnexió d'aquest: Serà assimilat als fusters de 1ra. tant a efectes del líquid a percebre com a efectes de Seguretat Social.  
d) Controlador d'entrades.  
És la persona a càrrec de la qual es troba el control de l'entrada de fruites en el magatzem, llur posterior classificació, controlant l'existència dels estocs de fruites al magatzem: Serà assimilat als fusters de 1a., tant a efectes de líquid a percebre com als de cotització a la Seguretat Social.  
e) Controlador de càrrega i eixida.  
Es la persona que té al seu càrrec la classificació de les eixides i la distribució dels embarcaments: serà assimilat als fusters de 1a., tant a l'efecte de líquid a percebre com als de cotització a la Seguretat Social.  
Comissió de categories professionals. Es crearà una comissió paritària composta per representants d'ambdues parts, la qual elaborarà una proposta de revisió o de reestudi de les categories que s'haurien de regular en el conveni.  
Aquesta comissió es reunirà si més no una vegada al mes, i haurà de concloure els seus treballs durant el primer any de vigència del conveni, i lliurarà les seues conclusions a la comissió negociadora per a la firma definitiva.  
Article deu. Vacances  
El personal fix dels grups I, II i IV, afectats per aquest Conveni, tindrà dret a 30 dies naturals de vacances anuals retribuïdes, sempre que la seua antiguitat en l'empresa siga igual o superior a un any.   
A més dels dies que figuren com a festius en el calendari laboral, en les festivitats de Setmana Santa, per al personal fix, seran dies de vacances el Dissabte Sant i el dilluns següent al Diumenge de Resurrecció, i es treballarà, en canvi, el dimarts dia complet.  
Article onze. Jornada laboral  
Es pacta una jornada laboral de 1.818 hores anuals.  
Respecte als grups III i IV, s'aprova el següent text: la distribució setmanal de la jornada laboral legal de 40 hores, s'haurà de promoure per la representació legal dels treballadors en l'empresa o per la representació legal de l'empresa, per a un acord a iniciar des de la data d'aquest acord i sempre abans del 31.12.1991, i es fixarà l'escaient cartell horari.  
En totes aquelles empreses que no hagen efectuat la proposta d'intent de cartell horari pactat, a partir de l'01.01.92, la jornada serà de dilluns a divendres.  
Article dotze. Comissió paritària de vigilància  
Les parts deliberants acorden crear la comissió paritària de vigilància d'aquest conveni com a òrgan d'interpretació, conciliació obligatòria i vigilància del seu acompliment.  
Article tretze. Funcions de la comissió  
1. Interpretació autèntica del conveni i, si s'escau, emissió del preceptiu informe previ al plantejament de qualsevol conflicte col.lectiu.  
2. Arbitratge dels problemes o qüestions que els siguen sotmesos per les parts o en els supòsits concretats en aquest text.  
Especialment, coneixerà els problemes que puguen plantejar-se en relació amb l'aplicació de determinats centres de treball de la Llei de Jornada Màxima Legal, a petició de qualsevol de les parts, i dictarà laude que resolga l'assumpte plantejat. Si aquest no és acatat per les parts, la comissió elevarà l'expedient a l'autoritat competent perquè servisca a aquesta d'antecedent per a la resolució que pertoque.  
Igualment haurà de substanciar les reclamacions que davant aquesta puga formular qualsevol productor pel que fa a la seua classificació professional o sistema d'ascens vigent, i resoldrà mitjançant laude allò que crega just.  
3. Conciliació obligatòria, davant la comissió paritària prèvia al plantejament de qualsevol conflicte.  
4. Vigilància del compliment d'allò pactat.  
5. Estudi de l'evolució de les relacions entre les parts contractants, donant especial importància a la classificació del personal per la seua responsabilitat, capacitació i esforç. La comissió vetlarà per tal que les empreses i els treballadors es troben afiliats i cotitzen a la Seguretat Social, realitzant els tràmits necessaris perquè als magatzems tots els productors i les empreses complisqen amb les obligacions imposades per les disposicions sobre S. Social.  
6. L'estudi i aprovació si s'escau, de les mesures proposades per la Comissió de Rendiments que tinga com a finalitat la millora d'aquests.  
7. Assumir l'obligació de dirimir aquelles situacions que puguen crear-se a la posada en pràctica per tal d'aplicar l'antiguitat amb anterioritat a l'1 de novembre de 1975, i també les que progueren plantejar-se a partir d'aquesta data.  
8. Totes les altres activitats tendents a l'eficàcia pràctica major del conveni.  
Article catorze. Activitats de la comissió paritària  
Les funcions i activitats que té atribuïdes la comissió paritària de vigilància, exigeixen acomplir inexcusablement el tràmit de conciliació prèvia, davant aquesta, en tots els problemes col.lectius que puguen plantejar-se, més que més els de conflicte col.lectiu, havent-se d'emetre el preceptiu informe si no hi ha acord.  
En cas de dubte, la Comissió elevarà consulta a l'autoritat laboral.  
Article quinze. Domicili de la comissió paritària de vigilància  
La comissió paritària de vigilància tindrà el seu domicili, indistintament, en les secretaries de la comissió: per part empresarial, la Federació d'Exportadors de Cítrics de la Província de València, plaça de l'Ajuntament, 29, 2n. i per part de APECC, plaça de l'Ajuntament, 29, entresol i l'Associació Professional d'Exportadors de Fruites de la Província de Castelló, carrer d'Alloza, 6, 2n., i per part dels sindicats: UGT-FTT, carrer de l'Arquitecte Mora, 7-2ª València, i CC.OO. Federació del Camp P.V., plaça de Nàpols i Sicília, 5, 2n., de València.  
Article setze. Composició de la comissió paritària de vigilància  
La citada comissió estarà formada de vuit membres, 4 empresaris i 4 treballadors, i els assessors jurídics respectius, aquest sense dret a vot, també es designarà igual nombre de suplents que formaran part de la comissió quan per causa de força major resulte impossible l'assistència dels membres titulars.  
Article disset. Del president i secretari  
El president i secretari de la comissió seran els que aquesta designe en cada reunió d'entre els seus membres.  
Article divuit. Dels membres de la comissió  
Els membres empresaris i treballadors seran elegits per les respectives organitzacions.  
Article dinou. Dels assessors  
Els assessors jurídics seran designats lliurement per les representacions respectives.  
Article vint. Creació de comissions comarcals i locals  
Amb estricta dependència de la comissió paritària, que podrà delegar totes o part de les seues funcions, es crea en les localitats on hi haja magatzems de taronja i es demane la seua necessitat, totes les comissions paritàries comarcals o locals que calguen per acomplir millor les finalitats del conveni.  
Article vint-i-un. Composició de comissions comarcals i locals  
Les comissions comarcals o locals es formaran amb 8 vocals, 4 per cada part, nomenats de la mateixa manera assenyalada per a la comissió paritària.  
Article vint-i-dos. Presidència i secretaria  
La presidència i secretaria d'aquestes comissions paritàries, correspondran a les persones elegides pels vocals designats.  
Article vint-i-tres. Premi antiguitat  
A partir de l'1 d'octubre de 1991, s'estableix que s'adquireix un any d'antiguitat per cada campanya treballada qualsevol que haja estat la duració de la campanya realitzada per cadascun dels treballadors.  
Cada quinquenni d'antiguitat adquirit donarà dret a un plus d'antiguitat del 8'33 per cent.  
Es respectarà l'antiguitat i les percepcions econòmiques aconseguides per aquest concepte en el moment de l'entrada en vigor d'aquest conveni.  
Article vint-i-quatre. Llicència per matrimoni  
Si durant el transcurs de la campanya contrau matrimoni l'home o la dona treballadors fixos discontinus o de temporada, se seguirà, quant a permisos, als que regula l'art. 37.3 apartat a) de l'Estatut dels Treballadors.  
Article vint-i-cinc. Ajuda per defunció  
Els treballadors fixos discontinus o de temporada que estiguen al servei de l'empresa quan esdevinga la mort, i tinga un quinquenni d'antiguitat reconegut hauran de percebre els drethavents un subsidi de defunció de 30 dies de sou total a Castelló i de 15 dies a València.  
Tindran dret a aquesta ajuda, el vidu o la vídua o parent del mort que convivira amb ell o amb ella habitualment. Cas de no conviure amb el mort els anteriors familiars esmentats, s'abonarà el dit subsidi a aquelles persones que demostren haver satisfet les despeses ocasionades pel sepeli.  
Article vint-i-sis. Salari hora professional  
D'acord amb el Decret de 17 d'agost de 1973, el salari hora professional dels treballadors afectats per aquest conveni, és l'inclòs sota tal denominació en la corresponent columna de les taules salarials aprovades per al grup III, i en la columna de les aprovades per als grups I, II i IV.  
El salari hora professional incrementat amb l'antiguitat corresponent a cada productor, servirà com a base per calcular el valor de l'hora extraordinària que a cadascun calga abonar.  
Article vint-i-set. Absorbilitat.  
Qualsevol augment que es produïsca s'haurà de tenir en compte per a la seua absorció durant la vigència d'aquest conveni.  
Article vint-i-vuit. Garanties personals  
Es respectaran les condicions individuals més beneficioses que el personal afectat per aquest conveni gaudisca en l'actualitat.  
Article vint-i-nou. Salut laboral  
Es posarà especial interés en la constitució i el funcionament dels comités de seguretat i higiene i dels vigilants de seguretat, i es crea una Comissió de Salut Laboral en l'àmbit de la Comunitat Valenciana, composta de forma paritària per dos membres dels sindicats i de la representació empresarial, o siga, un representant per CC OO, un representant de UGT i dos representants de la part empresarial. Aquesta comissió es dotarà del corresponent reglament de funcionament.  
Article trenta. Canvi de torn i lloc de treball  
Tindran dret a canvi de torn i lloc de treball les treballadores que estiguen en període de gestació, sense pèrdua de la seua retribució salarial.  
CLàUSULES ADDICIONALS  
Primera. Horaris  
1. Les empreses estan obligades a complir l'horari de treball.  
Segona. Cotitzacions a la Seguretat Social  
A l'efecte de cotització, qualsevol que fóra el nombre d'hores que es treballe diàriament, la base de cotització tindrà si més no la quantia mínima que estiga vigent en cada moment sense perjudici de les contractacions a temps parcial.  
Quant a la part proporcional a afegir als dies treballats, s'hi seguirà el que disposa l'Ordre ministerial de 30 de maig de 1991.  
Tercera. Nómines  
Es obligació de l'empresa, estendre tots els mesos els rebuts individuals justificatius del pagament dels salaris en doble exemplar subjectes al model oficial aprovat a aquest efecte pel Ministeri de Treball, del qual es lliurarà un exemplar al treballador, en el moment de fer-li efectiu el salari i l'altre exemplar s'arxivarà en l'empresa, ambdós exemplars firmats per cada interessat i segellats per l'empresa.  
Quarta. Lloc per a anuncis  
Les empreses facilitaran a les diferents organitzacions sindicals un lloc adequat, dins dels centres de treball, per col.locar-hi els butlletins d'informació i propaganda de cada sindicat amb implantació en l'empresa.  
Cinquena. Vinculació a normes  
Tret de les modificacions contingudes en aquest conveni, es mantindrà en tot el seu vigor l'establert per la reglamentació nacional de treball per a la manipulació i l'envasament per al comerç d'exportació de cítrics, en concordança amb les altres disposicions vigents.  
Sisena. Pas d'eventuals a fixos discontinus  
Els treballadors eventuals passaran a la condició de fixos discontinus quan hauran realitzat dues campanyes de 30 dies de treball com a mínim, quan no s'hagen assolit els 30 dies per campanya tindran la preferència per ser contractats sense pèrdua de la condició d'eventuals.  
Setena. Garanties sobre ordenació del treball  
a) No contractar eventuals mentre haja fixos discontinus sense cridar.  
b) No fer hores extraordinàries els fixos discontinus cridats mentre queden sense cridar altres d'igual condició.  
c) Cridar per ordre d'antiguitat i donar d'alta a mesura que es necessiten fins que es puga esgotar la jornada, i quan açò no siga possible, prescindir dels de menys antiguitat amb baixa en la Seguretat Social, per disminució del producte. Es a dir, els treballadors produiran altes i baixes en l'empresa en funció de la prestació laboral real i per les necessitats de la producció. Adaptant la plantilla al treball real i produint la baixa definitiva en la campanya, del personal afectat, per disminució del producte o finalització de temporada; per afavorir que el personal que no puga treballar amb una mínima continuïtat puga accedir a altres treballs.  
d) En relació amb els treballs de posada en marxa i finalització de campanya, s'estarà al que estableix l'article 14.2 del RD 2001/1983, de 28 de juliol, sobre regulació de la jornada de treball.  
Vuitena. Models de la Seguretat Social TC-1 i TC-2  
Les empreses exposaran en un lloc destacat del centre de treball, els últims justificants de cotització del règim general de la S.S. i estaran a disposició de l'òrgan de representació dels treballadors els dits documents.  
Novena. Borsa d'hores  
Els representants dels treballadors podran acumular, cedint hores d'un representant a altre, cadascun d'ells fins un màxim mensual de les 50 hores i amb aquesta finalitat, mensualment i durant els 10 primers dies d'aquest comunicaran a la direcció de l'empresa en quins membres del comité o delegats de personal s'acumulen les hores, fins a l'augmentat límit, i sense ultrapassar el màxim total que corresponga als representants dels treballadors.  
Borsa d'hores per al segon any de vigència del conveni  
Els representants legals dels treballadors podran crear una borsa d'hores sindicals del total de les hores que mensualment els corresponen a cadascun, i podran fer-ne ús un o diversos dels components, sense ultrapassar les hores acumulades, i sense pèrdua de la seua remuneració i cotització i conformement a la següent escala:  
a) Centres de fins a 5 representants: 50 hores.  
b) Centres de 9 representants: 75 hores.  
c) Centres de 13 representants i menys de 350 treballadors: 90 hores.  
Les hores de l'escala anterior seran acumulables a les que individualment escaiga als representants en qui recaiga l'acumulació.  
d) Centres de 13 o més representants i més de 350 treballadors: en aquest cas es podrà acumular el nombre d'hores necessari perquè un representant sindical quede totalment rellevat del treball, sense perjudici de la seua remuneració. La resta de les hores es podran acumular en els altres representants amb el mateix límit d'acumulació establert en l'apartat a).  
Per exercitar aquest dret, ho hauran de comunicar amb 10 dies d'antelació, i també quan l'acumulació desaparega o es modifique.  
Deu. Hores extraordinàries  
Totes les hores extraordinàries que es realitzen, dins del límits assenyalats per l'art. 35 de l'Estatut dels Treballadors, seran abonades amb l'increment del 75% sobre el salari hora professional corresponent.  
Les parts, atenent les peculiaritats del sector, pacten expressament que es consideren hores extraordinàries estructurals les necessàries per atendre comandes imprevistes, períodes punta de producció, absències imprevistes i altres circumstàncies de caràcter estructural derivades de la naturalesa d'aquesta activitat.  
Les parts de mutu acord expressen la seua voluntat de mantenir i d'incrementar el nivell d'ocupació en el sector, amb aquesta finalitat es propiciarà la supressió de les hores extraordinàries o, en tot cas, la seua reducció.  
Onze. Visites al metge  
Els treballadors tindran el dret a 16 hores retribuïdes per campanya sense límit mensual i els fixos de 24 hores a l'any amb un límit de 2 hores al mes per a visites al metge de la Seguretat Social, sempre que l'esmentada consulta coincidisca amb l'horari de treball. Aquestes hores seran remunerades amb la prèvia justificació a l'empresa.  
Les del metge especialista seran retribuïdes sense límit quan existisca prescripció del metge d'atenció primària.  
Dotze. Treballadors absents al principi de campanya  
Els treballadors fixos discontinus que a l'inici de la campanya es troben en la verema o bé realitzant treballs fora d'aquesta província, hauran de ser avisats per l'empresa per a la seua incorporació al treball amb una antelació, si més no, de 6 dies naturals.  
Per a aquest termini de preavís s'hauran de complir els següents requisits:  
a) Haver avisat l'empresa de la seua decisió d'acudir a la verema o a qualsevol altre treball fora de la província.  
b) Assenyalar un domicili en la mateixa localitat on estiguen domiciliats per rebre el preavís.  
Les empreses podran oposar-se al fet que els treballadors fixos discontinus gaudisquen d'aquest benefici, en tots aquells casos en què les peticions ultrapassen la tercera part del personal de cada categoria, respectant-ne l'ordre de petició i, si no n'hi havia, la major antiguitat en el lloc de treball.  
Tretze. Mitjans de transport (per a la província de Castelló)  
Les empreses posaran a disposició dels treballadors els mitjans de transport necessaris, quan per raó de la seua contractació així ho exigisquen les disposicions legals vigents o abonaran les augmentades depeses en metàl.lic.  
Catorze. Formació contínua  
Les parts firmants d'aquest conveni quant a formació contínua es regiran pels acords tripartits (Govern-CEOE-sindicats CC OO i UGT) en l'esmentada matèria, o per acords sectorials agraris, bé pel d'àmbit estatal subscrit o pel de comunitat autònoma que es poguera subscriure.  
Quinze. Permisos no retribuïts  
1. Es concediran permisos no retribuïts de fins a 10 dies, ampliables de mutu acord fins a 15 dies, en aquest supòsit serà per acord entre empresa i treballador. En cada moment, els permisos concedits no ultrapassaran el 5% de la plantilla. Aquests permisos hauran de ser degudament justificats.  
2. Els treballadors que es troben realitzant estudis oficials gaudiran dels permisos no retribuïts necessaris per acudir a les convocatòries d'exàmens.  
En el segon any de vigència del conveni entren en vigor els següents punts: (les clàusules addicionals 16, 17 i 18).  
Setze. Excedències  
Les excedències per maternitat podran ser sol.licitades i gaudides indistintament pel pare o la mare, per a l'atenció del/s fill/s. La durada de l'esmentada excedència podrà ser de fins a 3 anys sense la pèrdua dels drets que hagueren adquirit els treballadors que es troben en aquesta situació.  
El permís d'adopció serà pel mateix període que per maternitat o paternitat.  
La reincorporació al treball en els casos d'excedència per maternitat o paternitat durant el segon i tercer any de l'excedència serà automàtica.  
Disset. Locals sindicals  
En les empreses que per les seues característiques ho permeten, es posarà a disposició dels delegats de personal o del comité d'empresa i seccions sindicals, un local adequat on puguen desenvolupar les seues activitats, així com un tauler d'anuncis.  
Divuit. Seccions sindicals  
En matèria de seccions sindicals, les parts firmants d'aquest conveni col.lectiu es remeten a la Llei Orgànica de Llibertat Sindical (LOLS).  
Dinou. Nomenament del/s membre/s de la comissió paritària de vigilància  
En compliment del que s'ha pactat en l'article 16 d'aquest conveni, les parts procedeixen al nomenament dels membres de la comissió paritària de vigilància per a tota la vigència d'aquest conveni.  
Per part dels empresaris  
Titulars: Suplents:  
Rafael Capella Vilanova José Martínez Climent  
Vicente Bru Parra José Antonio García Moreno  
José M.ª Castell Navarro Vicente Fenollar Gisbert  
Miguel Cervera Sanz Eduardo Ferrer Perales  
Pels treballadors:  
Titulars: Suplents:  
Vicente Navalón Camarasa Lluís Molina i Candel  
Soledad Montaner Huercio Jorge M. Caparrós Fajardo  
José M. Delgado Sevilla Ana Mª Yunta Cespedes  
Carmen Martínez Lafuente Juan Llop Simarro  
Els càlculs salari global 8 hores i 40 setmanals són orientatius per al cas de realitzar-se aquesta jornada o de treballar en la setmana les dites 40 hores, i les parts entenen que la retribució diària o setmanal serà el resultat de multiplicar el salari hora professional (SHP) pel nombre d'hores extraordinàries treballades. La columna (3) comprén el salari total per a una jornada de 8 hores per tots els conceptes retributius, incloent-hi parts proporcionals de diumenge, festius, vacances i pagues extra.  
D'absoluta conformitat amb l'exposat, per unanimitat és firmat el text antecedent pels següents comissionats:  
Per part dels treballadors Per part empresarial:  
Fed. Camp CC OO Fed. Export. Prov. València  
Vicente Navalón Camarasa Vicente Fenollar Gisbert  
Soledad Montaner Huercio Vicente Bru Parra  
Jorge M. Caparros Fajardo José Antonio García Moreno  
Miquel Boscà i Mascarell José Borras Camarasa  
Carmen Tajuelo Caballero Assessor: Manuel Bas Gozálvez  
Sagrario Salmerón Hernández  
María Haddadou Hurtado AVREN (Valencia)  
Asesor: Lluís Molina i Candel Vicente Lluc Samper  
 José M.ª Castell Navarro  
   
 Assoc. Export i Interioristes  
FTT-UGT de Castelló  
Josep Vicent Esteve i Giner Rafael Capella Vilanova  
Carmen Martínez Lafuente Manuel Granell Tuz  
José Manuel Delgado Sevilla Carlo Sancho Arnal  
Ana M.ª Yunta Cespedes Santiago FortuÑo Arnal  
Magdalena Martí Blasco Assessor: Ramon Barbera IbáÑez  
M.ª Carmen Palomares Fillol  
Antonio Rodríguez Ostos APECC  
José Luis Salvador MiÑana Miguel Cervera Sanz  
Asesor: Ramon Barbera IbaÑez Eduardo Ferrer Perales  
 Ramón Benavent Bisquert  
 Enrique Cucarella Signes  
 Assessor: E. Manzana Sanmartín